Vita:Csehország

message: Kedves Gábor,
Úgy látom, nem értesz egyet azzal a korábbi kezdeményezésemmel, amellyel a túlzott leegyszerűsítések elkerülése érdekében Csehország-ból kiválasztottam a Cseh Köztársaság-ot. 
Persze, előbb meg kellene írni (vagy megfelelően a külföldi Wikiből lefordítani) Csehország történelmét. 
Megmagyarázom az álláspontomat:
Az Európai Uniónak a Cseh Köztársaság a tagállama és nem szimplán Csehország. Ők láthatóan tudatosan alkalmazzák ezt az elnevezést, nálunk a Magyarország és Magyar Köztársaság valóban szinonímák. Helyeselném ezért, ha legalább az Európai Unió kapcsán mi is Cseh Köztársaságot használnánk.
A fő címszó szerintem is a Csehország lenne, természetesen.
Mit gondolsz erről?
--Millisits – Millisits üzenőlapja  2004. szeptember 7., 19:10 (CEST) (A hozzászóló azonosítóját és a megjegyzés időbélyegét egy másik szerkesztő pótolta. Lásd: Wikipédia:Aláírás) (a dátum miatt)
replies: text: Szia! Valóban nem, két okból. Az egyik az, hogy - bár az elnevezési szokások közt ez nem lett nevesítve - de valamennyi országnak a rövid nevét használjuk: Belgium és nem Belga Királyság, Kína és nem Kínai Népköztársaság, stb. Érdemes ebben következetesnek lenni, szerintem senki nem fogja a keresésnél a Cseh Köztársaság kifejezést beírni, hiszen ott van már rá a jó kis magyar név.

text: A másik ok, hogy Csehországnak _nincs_ hivatalos rövid neve. Nekünk magyaroknak mázlink van, hogy olyan a nyelvünk, amilyen, és egy ország szó hozzáragasztásával bármilyen államalakulatot el tudunk nevezni, de az idegennyelvűeknek ez valóban kín. Csehország azért szerepel az EU tagországok között Cseh Köztársaságként, mert csóri franciák (angolok, németek stb.) nem tudnak létrehozni ilyen frappáns kis országnevet, mint mi :) A csehek maguk sem törtek még lándzsát semelyik forma mellett, ezért a külföld felé ők is a Cseh Köztársaság nevet használják. Az érvelésük az - s ebben van is valami - hogy Csehország az a Cseh Köztársaság hét tartományából csak öt, van még kettő, amit Morvaországnak hívnak. Ugyanakkor a Czechia (ném: die Tschechei) valamiért nem tetszik nekik, bár valószínűleg ez lesz a hivatalos rövid név.

text: Namost a magyar elnevezésekben nem ez az egyetlen következetlenség, hiszen pl. amit mi Nagy-Britanniának hívunk, az voltaképpen az Egyesült Királyság, de mégis ezt szoktuk meg, ezt használjuk a hétköznapokban, de ez jelenik meg az atlaszokban, térképekben, mindenütt (Csehország dettó). Mármost az, hogy néhányan mondjuk tisztában vagyunk a helyzettel, szerintem nem jelenti azt, hogy nekünk kell forradalmasítani az országok elnevezését, s hozzászoktatni a népeket az új nevekhez (apropó: a Czechiát hogy fogjuk fordítani vajon? Csehia?). Szerintem maradjunk annál, amit a többség is használ. Persze a szócikkben le lehet írni ezeket a finomságokat is.

text: Ui: Puff neki, most utánanéztem: a http://www.czechia.org/ szerint a hivatalos rövid név a Csehia (?). Én mégis azt mondom, a fő cikk maradjon a Csehország, az átirányítások pedig mutassanak oda. Vagy a b terv, hogy akkor legyen Csehia - de ez szerintem nagyon béna. A Cseh Köztársaságot csak akkor javaslom, ha _minden_ ország nevét átírjuk a hosszú verzióra, és a hivatkozásokban, szövegekben is azt használjuk. Gábor 2004. szeptember 7., 20:13 (CEST)
-----

text: Meggyőztél. De ugye az nem baj, ha Csehország mellett Csehszlovákia megmarad külön címszó, a felesleges történelmi ismétélések elkerülésére?
--Millisits
replies: text: : Szerintem Csehország kitűnő, szerintem mindenki tudja mire kell gondolni. Az emberek nagyon nagy része _nem_ gondol a Morvaország nélküli Csehországra... A Csehia béna, és a magyarban ezt soha nem használtuk. A Cseh Köztársaság túl hosszú, és ez ügyben csatlakozom Gáborhoz. Szavaztassuk meg! :-)) - Gaja 2004. szeptember 8., 09:29 (CEST)

text: : A Czechia magyar fordítása talán "Cseskó" lenne. Itt Felvidéken az öregek még nemrégiben így emlegették a Csehszlovákián belüli Csehországot (főleg a deportációk kapcsán, de ez más téma). Csehországra szavazok. -- julosz 2004. szeptember 8., 09:53 (CEST)

text: Kedves Wikisek, a kérdés eldőlt: Csehország a szócikk neve és nem Cseh Köztársaság, viszontag nem javítjuk a hivatalos Európa-anyagok fordításában a Cseh Köztársaságot. Csehszlovákia önálló szócikk, utalással Csehországra. Egyébként felesleges erről szavazni, bevezethetnénk azt a szokást, hogy nem szvazunk arról a javaslatról, amit a javaslattevő visszavont (ezt én már fent megtettem).
Üdv--Millisits
Ez a Cseskó jó... Van egy másik változat, a Cseszkó (Voltunk Cseszkóban), de ezt már a csehszlovákiás időkben is lehetett hallani, valszeg csak olyan slampos rövidítés volt, mint a megyek olaszba - mindegyik bántotta is a fülem. (Egyébként a Csehszlovákia nem is kérdés, hogy kell önálló szócikként, hasonlókra van is már példa: Szovjetunió, Oszmán Birodalom) Gábor 2004. szeptember 8., 16:38 (CEST)
thread_title:  Cseh Köztársaság 

message: A következő képeket törölték vagy törlésre jelölték a Commonson. Mielőtt eltávolítod a képet a szócikkből, ellenőrizd a commonsos lapját, hátha időközben visszavonták a törlési jelölést, vagy eleve tévedés volt. A kivett képet próbáld meg helyettesíteni egy másikkal. 
Ezt az üzenetet a CommonsTicker írta.
*   
-- CommonsTicker 2007. augusztus 24., 12:27 (CEST)
thread_title:  Képfigyelmeztetés 

message: A következő képeket törölték vagy törlésre jelölték a Commonson. Mielőtt eltávolítod a képet a szócikkből, ellenőrizd a commonsos lapját, hátha időközben visszavonták a törlési jelölést, vagy eleve tévedés volt. A kivett képet próbáld meg helyettesíteni egy másikkal. 
Ezt az üzenetet a CommonsTicker írta.
*   
-- CommonsTicker vita 2008. február 18., 19:29 (CET)
thread_title:  Képfigyelmeztetés 

message: A következő képeket törölték vagy törlésre jelölték a Commonson. Mielőtt eltávolítod a képet a szócikkből, ellenőrizd a commonsos lapját, hátha időközben visszavonták a törlési jelölést, vagy eleve tévedés volt. A kivett képet próbáld meg helyettesíteni egy másikkal. 
Ezt az üzenetet a CommonsTicker írta.
* :Image:Flag_of_NATO.svg:
**   
**   
-- CommonsTicker vita 2008. február 19., 07:25 (CET)
thread_title:  Képfigyelmeztetés 

message: Sziasztok! Hallott valaki már erről az elnevezésről? http://mek.oszk.hu/12600/12669/pdf/12669_2.pdf e szerint Csehország, Morvaország és Szilézia tartozik hozzá, de más forrást nem találtam.  Szajci pošta 2015. szeptember 27., 14:12 (CEST)
thread_title:  Szent Vencel-korona országai